Ufattelig kjærlighet

Ufattelig kjærlighet er en roman innenfor den litterære sjangeren historisk kjærlighetsroman, skrevet av Francine Rivers som har handling fra 1850-tallets gullrush i California. Handlingen skildrer hvordan den prostituerte kvinnen Angel ble reddet ut av sitt nedverdige liv av den gudfryktige bonden Michael Hosea. Gjennom sin kjærlighet forsøker han å vise henne Gud. Rammen for historien er tatt Hoseas bok i Bibelen, hvilket bondens etternavn indikerer, og boken forsøker å vise at Gud kan redde syndere.

Forfatteren hadde skrevet en del historiske kjærlighetsromaner tidligere før hun ble frelst som kristen i 1986.Darlington, C.J.: «Francine Rivers Interview» , Titletrakk.com Deretter sluttet hun å skrive inntil hun leste Hoseas bok som inspirert henne til å skrive igjen. Romanen ble først utgitt for det generelle marked og det misjonerende tematikken var langt mer neddempet, som eksempelvis Angels frelse, men etter at boken hadde vært utsolgt noen år senere, kjøpte Rivers tilbake rettighetene fra forlaget og skrev tillegg til romanen som forsterket det kristne budskapet i betydelig grad. Romanen ble deretter gitt ut på forlaget Multnomah Publishers i 1997.

 Handling 
Historien starter i New England, 1835, hvor den lille piken Sarah venter spent på å møte faren hennes, Alex Stafford, for første gang. Dessverre er ikke faren, som har fått henne i et forhold utenom ekteskapet, like oppsatt på å se henne. Møtet blir en skuffelse. Kort etter flytter Sarah og moren hennes til en liten by ved kysten, hvor de blir boende til moren dør. Sarahs onkel ønsker det beste for henne, og tar henne med til en mann som kan ta seg av henne. Han får penger for å levere Sarah der, men tar seg friheten til å ta andre småting og litt alkohol også, noe som ender med at han blir skutt og fratatt pengene igjen. Dette fører til at Sarah blir etterlatt til Hertugen, som mannen heter, som blir hennes første møte med den harde verden; han er pedofil. Fra nå av blir hun kalt Angel.

Mange år etter har Angel kommet seg til California, etter mange år som prostituert. Hun er stjernen i det største bordellet der, men mesteparten av det hun tjener, går til inntekt for Hertuginnen, som eier bordellet. En dag går hun tur sammen livvakten til Hertuginnen. Samtidig er Michael Hosea, en gudfryktig bonde, på tur til byen for å selge varene sine til landhandleren der. Han ser henne og får beskjed av Gud at det er kvinnen han skal gifte seg med. Han forhører seg med landhandleren om hvem hun er, og kan nesten ikke tro det. Likevel forsøker han; pengene han tjente på salget bruker han på å besøke Angel på rommet hennes – uten å røre henne – og forsøke å overtale henne til å bli med ham. Hun vil ikke, og Michael reiser hjem igjen. Noen dager går, og Angel begynner å se med håpløshet på livet. Hun er ulydig mot Hertuginnen, og livvakten kommer inn til henne for å straffe henne. Hun tirrer ham, og blir slått halvt i hjel. Michael kommer og redder henne, og halvdød svarer hun «ja» på å gifte seg med ham, før de drar ut av byen og til Hoseas gård.

Der pleier han Angel til hun blir friskere. Hun forsøker flere ganger å rømme tilbake til byen og vekk fra Michael, men han kommer alltid og henter henne igjen. Etterhvert kommer Michaels bror, Paul, til dalen de bor i, og senere også en annen familie med en datter på Angels egen alder. Angel tror at hun vil passe bedre som Michaels kone, og reiser til en kystby. Der møter hun på Hertugen igjen, som tvinger henne til å komme på scenen i showet hans. Hun blir bedt om å synge, og starter å synge en salme på samme melodi. En bankmann hører henne og ber henne komme med ham, hun tar med seg ei lita jente og en jevnaldrende ut og blir med. Med litt hjelp fra bankmannen starter hun opp et pikehjem så andre skal slippe å få livene sine ødelagt slik som hun.

Paul, Michaels bror, som også har giftet seg med dattera fra den andre familien, ser at Michael savner Angel og drar etter henne for å finne henne. Han lyktes, og hun blir med tilbake til Michael.

 Referanser 

Kategori:Romaner fra USA
Kategori:Bøker fra 1991